cyanic-selkie/wikianc huggingface dataset:
Landmåling
Autorisert eiendomslandmåler
Den 1. januar 2021 trådte Forskrift om endring i forskrift om eiendomsregistrering og forskrift om utlevering, viderebruk og annen behandling av opplysninger fra grunnboken og matrikkelen i kraft. Forskriften innførte en ordning med autorisert eiendomslandmåler for de som administerer/ leder oppmålingsforretninger, der kravet er relevant utdanning og praksis. Utøvere og kommunene ble gitt en overgangsordning på tre å, for å kunne tilpasse seg autorisasjonsordningen. Statens kartverk er autorisasjonsmyndighet, og skal herunder drive kontroll og gjennomføre prøve som leder til landmålerbrev.
Arne Benjaminsen
Arne Benjaminsen (født 9. mars 1965) er en norsk sosialøkonom og embedsmann. Fra 2019 er han direktør ved Universitetet i Oslo.
Benjaminsen er født og oppvokst på Andøya i Nordland. Han har tidligere vært ansatt som avdelingsdirektør i Kirke-, utdannings- og forskningsdepartementet. Fra denne stillingen ble han hentet til Universitetet i Tromsø hvor han etterfulgte Harald Overvaag som universitetsdirektør fra 1. januar 2001 og frem til 2004. Etter dette gikk Benjaminsen tilbake til forvaltningen og embedsverket og tiltrådte som ekspedisjonssjef for den nye Forsknings- og innovasjonsavdelingen i Fiskeridepartementet samme år. Benjaminsen var konstituert departementsråd i Fiskeridepartementet etter Jørn Aksel Krogs avgang i 2011. Han har vært ekspedisjonssjef i Nærings- og fiskeridepartementet.
Gin and tonic
Gin and tonic (GT, gin tonic) er en cocktail bestående av gin og tonic, ofte garnert med en skive av lime eller sitron og servert over is.
Andelen av gin varierer. Den vanligste oppskriften er for like deler (1:1), men cocktailen lages ofte mye svakere, typisk 1 del gin og 3 deler tonic.
Bakgrunnen til gin and tonic sies å være britiske embetsmenn i Indias behov for å få i seg den kininholdige tonic'en, fordi kinin er et botemiddel mot malaria. Ettersom tidlige versjoner av tonic ikke smakte spesielt godt, lette de etter noe som gjorde det lettere å få det i seg, og fant ut at ved å blande det med gin ble den ubehagelige smaken nøytralisert. Gin og tonic er følgelig en av få drinker hvor brennevinet opprinnelig fungerte som blandevann.
Le Bourget
Le Bourget er en kommune i departementet Seine-Saint-Denis i regionen Île-de-France, og er en av de nordøstlige forstedene til Paris. Kommunen ligger 9,1 km fra sentrum av Paris.
Cezar Nica
Cezar Nica (født 13. oktober 1940 i Codlea) er en tildigere rumensk håndballspiller og -trener, som ble to ganger verdensmester. Som trener var han bl. a. både hoved- og assisterende landslagstrener for menn.
Le Bourget
En liten del av Le Bourget lufthavn ligger innenfor kommunegrensene til Le Bourget, som allikevel har gitt navn til flyplassen. Mesteparten av flyplassen ligger i kommunene Dugny, Bonneuil-en-France, og Gonesse. Det Franske Luft- og romfartsmuseet ligger i Le Bourget.
Befolkningsutvikling
Antall innbyggere i kommunen Le Bourget
Cezar Nica
Nica begynte å spille håndball da han begynte på gymnas i Făgăraș. I 1959 og i 1961 ble han ligamesterskapet i utendørshåndball med Chimia Făgăraș.
Mens han avtjente militærplikten i Brașov, spilte han for Dinamo Brașov, og deretter for Dinamo București, som han vant EHF Champions League med i 1965. I 1964 og i 1970 ble han verdensmester med Romanias herrelandslag. I 1967 ble han bronsemedaljevinner med samme lag.
Egil Eide (skuespiller)
Egil Eide (1868–1946) var en norsk skuespiller.
Han var en av Nationaltheatrets hovedkrefter 1899–1934. Han spilte en rekke roller ved teatret, blant tittelrollen i Kong Lear i 1937, samt i flere oppsetninger av Henrik Ibsens skuespill.
Cezar Nica
Han har vært trener for bl a CSU Galați, Nitramonia Făgăraș og Dinamo Brașov.
Erkki Mallenius
Erkki Aarno Mallenius (født 19. januar 1928 i Villmanstrand, død 22. juli 2003 i Björneborg) var en finsk bokser som deltok i de olympiske leker 1952 i Helsingfors.
Mallenius vant en olympisk bronsemedalje i boksing under OL 1952 i Helsingfors. Han kom på delt tredjeplass i vektklassen lett weltervekt (opp til 63,5 kg). Han tapte semifinalen på w.o. til Viktor Mednov fra Sovjetunionen. Begge tapende semifinalister fikk bronsemedalje.
John Smith (friidrettsutøver)
John Walton Smith (født 5. august 1950 i Los Angeles) er en amerikansk friidrettstrener og tidligere sprinter. Han ble USA-mester på 400 m i 1970 og 1971, og han vant 400 m i panamerikanske leker 1971. Han deltok i OL 1972.
Han har vært trener for Quincy Watts, Kevin Young, Dennis Mitchell, Inger Miller, Steve Lewis, Danny Everett, Maurice Greene, Ato Boldon, Marie-José Pérec, Carmelita Jeter og Jaysuma Saidy Ndure.
Juan Carlos Varela
Juan Carlos Varela Rodríguez (født 12. desember 1963 i Panama by) er en panamansk politiker som representerer partiet Partido Panameñista. Han var landets visepresident fra 1. juli 2009 og vant presidentvalget 4. mai 2014 over sin tidligere partifelle Ricardo Martinelli. Han ble innsatt som landets nye president 1. juli 2014. Den 1. juli 2019 ble han etterfulgt av Laurentino Cortizo.
Bruno Visintin
Bruno Visintin (født 23. november 1932 i La Spezia, død 11. januar 2015 i La Spezia) var en italiensk bokser som deltok i de olympiske leker 1952 i Helsingfors.
Visintin vant en olympisk bronsemedalje i boksing under OL 1952 i Helsingfors. Han kom på delt tredjeplass i vektklassen lett weltervekt (opp til 63,5 kg). Han tapte semifinalen til Charles Adkins fra Sovjetunionen. Begge tapende semifinalister fikk bronsemedalje.
Jardim Botânico (Rio de Janeiro)
Jardim Botânico er en bydel i Zona Sul i Rio de Janeiro. Den befinner seg nord for Ipanema og Leblon rett over Lagoa Rodrigo de Freitas, og øst for Gávea. Bydelen hadde 18 009 innbyggere i 2010. Den har et areal på 2,69 km².
Navnet Jardim Botânico betyr «botanisk hage», og kommer av at Rio de Janeiros botaniske hage ligger her. Ellers består bydelen for det meste av boliger, og innbyggerne tilhører for det meste middel- og øvre middelklasse.
Chelles (Oise)
Befolkningsutvikling
Antall innbyggere i kommunen Chelles
To slapphe mennesker
«To slapphe mennesker» er en coverlåt med den norske humortrioen Prima Vera, opprinnelig utgitt 3. desember 1979 på musikkalbumet Salmer og sanger vi gjerne hiver. Sangen er innspilt 27.-30. august samme år i Roger Arnhoff Studio i Oslo. Jonas Fjeld Band var kompband.
Originalen heter «Two Sleepy People». Melodien ble skrevet av Hoagy Carmichael og teksten av Frank Henry Loesser. Den ble fremført i filmen Thanks for the Memory fra 1938 av Bob Hope og Shirley Ross. Samme år ble den utgitt på plate av både Ella Logan/Hoagy Carmichael og Fats Waller and His Rhythm.
Prima Veras tekst er direkte oversatt og blir sunget av Tom Mathisen og Turid Backer. Den handler om et par som sitter i en stol sammen på nattetid. De sier ikke stort, men koser seg veldig i hverandres selskap. De avslutter med et smellkyss. Teksten var en av de få Prima Vera sangene som Herodes Falsk ikke var med på å skrive/oversette, og sangen ble med siden de manglet noen minutter til å fylle opp albumet. Backer er forøvrig avbildet på innsiden av albumomslaget hvor hun er i studio ved mikrofonen, og Mathisen kjente henne siden de den gang jobbet sammen i et reklamebyrå. Mathisens kone heter forøvrig også Turid til fornavn, men er ikke samme person som Backer.
«To slapphe mennesker» ble i år september 2000 gitt ut på Rest of the best vol 2,5.
Den katolske kirke i Libanon
Den katolske kirke i Libanon er hovedsakelig representert ved orientalske katolske kirker. Som i resten av Midtøsten er islam den dominerende religionen, men Libanon er landet i Midtøsten med høyest andel av kristne (ca. 39 %), hvorav igjen de fleste er (orientalske) katolikker. De to største katolske grupperingene er maronitter med ca. 21 % (890 000) og melkitter med 4 % (170 000) av befolkningen. I tillegg kommer flere kirker som utgjør mindre enn én prosent: syrisk-katolikker (33 000), romersk-katolikker (15 000), armensk-katolikker (10 000) og kaldeere (10 000).
Struktur
Den katolske kirke i Libanon omfatter totalt 20 eparkier og ett apostolisk vikariat, fordelt over fem særkirker. I den følgende oversikten er kirkeprovinsene og metropolitanbispedømmer fremhevet i fet, erkeeparkier i kursiv.
Patriarker
Tre katolske patriarker har sitt sete i Libanon (i eller utenfor Beirut):
Titlene refererer til den historiske byen Antiokia og landskapet Kilikia, som imidlertid ligger i dagens Tyrkia, ikke Libanon.
Nuntius
Pavens nuntius til Libanon er Gabriele Giordano Caccia (siden 2009).
Kardinaler
For tiden (per 2010) er to kardinaler fra Libanon: Ignatius Moussa I Daoud, den emeriterte syrisk-katolske patriarken av Antiokia; og Nasrallah Peter Sfeir (uten stemmerett), den maronittiske patriarken av Antiokia.
Historie
Den romersk-katolske kirke er representert med et apostolisk vikariat siden 1953.
Peter Skagestad
(Finn) Peter Skagestad (født 27. juni 1947 i Alta) er en norsk/amerikansk filosof og idéhistoriker og sønn av teologen Gunnar Skagestad. Han har siden 1978 vært bosatt i Brookline, Massachusetts i USA. Gift samme år med Elaine Ober, senere ervervet amerikansk statsborgerskap.
Etter påbegynte studier ved Universitetet i Oslo fra 1966 til 1967 og videre studier ved Davidson College i Nord-Carolina fra 1967 til 1968, avla Skagestad i 1970 B.A. magna cum laude - eksamen i filosofi, ved Brandeis University i Massachusetts. I 1973 tok han Ph.D. graden ved samme universitetet med avhandlingen «R.G. Collingwood's Theory of Presuppositions: Its Origin and Development and Contemporary Philosophical Significance».
Skagestad har dessuten tolkeeksamen i russisk fra Forsvarets russiskkurs (1976) ; og i 1985 M.A.L.D.-grad i internasjonal handel og finans, ved Fletcher School, Tufts University i Medford, Massachusetts.
Undervisning og forskning
Peter Skagestad underviste i årene 1974-1977 i filosofi ved Universitetet i Oslo, og var i årene 1976-1979 forskningsstipendiat i idéhistorie ved Norges almenvitenskapelige forskningsråd (NAVF), samt gjesteforsker i filosofi ved Harvard University 1976/1977 og 1978/79. Skagestads senere akademiske løpebane omfatter engasjementer som professor/gjesteforeleser innen filosofi, idéhistorie og makroøkonomi ved flere amerikanske universiteter og høyere læreanstalter.
I sin tidlige karriere gjorde Skagestad seg bemerket for sin kritikk av Arne Næss' positivisme, samtidig som han var den første som introduserte språkfilosofen Noam Chomsky for et allment norsk publikum.
Som forsker og forfatter er Peter Skagestad i dag mest kjent for sine analyser av amerikansk pragmatisme (fra Charles Peirce's pionerarbeider og frem til i dag), samt sine til dels banebrytende studier innen evolusjonær epistemologi og semiotikk.
Samtidig med sin virksomhet innen akademia har hatt Skagestad vært engasjert i kommersielle foretak innen språktjenester og forlagsvirksomhet.
Peter Skagestad er bror av Odd Gunnar Skagestad og nevø av Finn Peter Petersen.
Forfatterskap
Peter Skagestads litterære produksjon omfatter bl.a. et betydelig antall rapporter og større filosofiske og idéhistoriske artikler, hovedsakelig i amerikanske fagtidsskrifter (se nedenstående liste), samt følgende bøker:
Dolichoctis
Dolichoctis er en slekt av løpebiller.
Utseende
Små til middelsstore, brede, mørke løpebiller. Hodet er rundet med litt utstående fasettøyne. Pronotum er rundet, mye bredere enn langt. Dekkvingene er forholdsvis brede, rundede.
Levevis
Denne gruppen inneholder mange arter som lever i trær, der de gjerne løper rundt på barken.
Anne Kampmann
Anne Kampmann (8. oktober 1946 i Hellerup, Danmark) er en dansk/norsk billedkunstner. Hun arbeider med maleri og grafikk, i hovedsak tresnitt, samt skulpturelle objekter i tre.
Geystliches gesangk buchleyn
Geystliche Gesangk Buchleyn ("En åndelig sangbok", også kjent som Eyn geystlich Gesangk Buchleyn, Geystliche Gesangbuch, Wittenbergisches Chorgesangbüchlein, Wittembergisch geistlich Gesangbuch, Walthersches Gesangbuch) er en koralbok, eller kanskje mer en korsangbok, fra 1524 trykt i Wittenberg av Johann Walter i samarbeid med Martin Luther, som også skrev fortalen. Tradisjonelt regnes den som opphavet til all senere protestantisk sang. Boken er sammen med Erfurter Enchiridion (1524) kilde til alle melodier i den norske salmebok med årstallet 1524 (fx Med fred og glede lar du nå din tjener fare).
Historie
Martin Luther brukte tyske åndelige sanger til å fremme reformasjonen og for å involvere menigheten mer aktivt i gudstjenesten. Eyn geystlich Gesangk Buchleyn var den tredje tyske sangbok, både Achtliederbuch" (Etlich Cristlich lider / Lobgesang und Psalm, Nürnberg) av Jobst Gutnecht og "Erfurter Enchiridion" (Erfurt) var utgitt tidligere samme år. Eyn geystlich Gesangk Buchleyn var utgitt i Wittenberg og er ofte benevnt som den første Wittenbergske sangbok. Luthers fortale gir bakgrunn og mål med sangboken: "At det å synge åndelige sanger er godt for oss og til Guds behag, synes jeg ingen kristen kan skjule, (...) Følgelig har jeg, samt noen andre, til en god begynnelse og grunn til andre til å gjøre det bedre, satt sammen noen åndelige sanger, for slik drive til det hellige evangelium, som ved Guds nåde er utgått på ny. (...) Og er dertil satt i fire stemmer, for ingen anden årsak enn at jeg ønsker å gi ungdommen, som både vil og burde få opplæring i musikk og andre kunstformer, noe som de kan bruke til å løse seg fra amorøse eller kjødelige sanger, og lære seg noe sunt og tilføye det gode sammen med nytelse, som det tilfaller seg for unge."
Sangboken inneholder 32 åndelige sanger, hvor 24 sanger er av Luther. Ni av sangene er parafraserte bibelske salmer, satt i metriske vers, slik som Av dypest nød jeg rope må (Aus tiefer Not schrei ich zu dir), som er en parafrase av. Sangenes rekkefølge synes ikke å være ordnet etter et bestemt mønster, men salmene er grupperet. For eksempel er latinske sanger plassert til sist og innen disse er fem sanger til trosbekjennelsen og treenigheten plassert: Fire av disse finnes også i Achtliederbuch.
Melodiene er arrangert i tre til fem stemmer: sopran, alt, tenor, vagans og bass. Selve melodien (cantus firmus) ligger i tenorstemmen.
Gjermundstadfossen
Gjermundstadfossen er en foss i Gaular, Sogn og Fjordane. Den ligger i Eldalsdalføret, ca. 8 km fra Eldalsosen. Fossen er delvis synlig fra riksvei 13 som ligger på nordsiden av elven. Fossestien går nær fossen på sørsiden.
Navnet kommer av fossens beliggenhet på gården Gjermundstad.
Fossen er del av det vernede Gaularvassdraget.
Julie Andrea Håskjold
Julie Andrea Håskjold (født 3. august 1993) er en norsk tidligere friidrettsutøver fra Byåsen som representerte Trondheim Friidrett.
Hun vant ett NM-gull og 13 NM-medaljer på stafett i perioden 2008–2015.
«Le Griffon»
«Le Griffon», (bygget av René-Robert Cavelier, Sieur de La Salle), er regnet som den første store seilskuten på den øvre delen av De store sjøer i Nord-Amerika. Skipet ble sjøsatt i Cayuga Creek som en førtifem tonns bark med fem til sju kanoner. Den var 60 fot lang. Med La Salle på turen var fader Louis Hennepin. På sin jomfruseilas som startet 7. august 1679, seilte den over Eriesjøen, Huronsjøen og Michigansjøen med et mannskap på 34. La Salle gikk på land 18. september 1679, og sendte skipet tilbake mot Niagara. På ferden tilbake fra Green Bay, Wisconsin forliste skipet med mannskapet på 6, og en last med pels.
Flere skipsvrak av gamle seilskuter har blitt antatt å være «Le Griffon», men bortsett fra de som viste seg å være andre skip, har det ikke vært mulig å identifisere skipet. Et mulig vrak ligger ved den vestre delen av Manitoulinøya i Huronsjøen, et annet ligger ved Escanaba, Michigan. «Le Griffon» var det andre av en serie av tusenvis av skip som har forlist på De store sjøer (det første var en annen skute bygd av La Salle kalt «Frontenac», en 10 tonns bark eller brigantin som forliste i Ontariosjøen 8. januar 1679.)
Le Griffon kan ha blitt funnet i senere tid av Great Lakes Exploration Group.
Pierre-Gabriel Buffardin
Pierre-Gabriel Buffardin (1690–1768) var en betydningsfull fransk fløytevirtuos fra barokken.
26. november 1715 ble Buffardin utnevnt til solofløytist ved det kongelig-kurfyrstelige saksiske orkester i Dresden, og her ble han til 1749. Johann Joachim Quantz studerte hos Buffardin i fire måneder, og Johann Jacob Bach, en bror av Johann Sebastian Bach, var elev av Buffardin i Konstantinopel. Quantz uttalte seg slik om Buffardins ekstraordinært virtuose spill: «Han spilte ikke annet enn hurtige stykker: for det var i dem min mester eksellerte.» Buffardin må ha blitt satt stor pris på ved det saksiske hoffet, for i 1741 ble lønna hans doblet.
Kvennhusåi kraftverk
Det er et elvekraftverk som utnytter et fall på 213 meter i Kvennhusåi.
Installert effekt er 1 MW fra en francisturbin. Årsproduksjon er 3,7 GWh.
Det er også installert en liten peltonturbin.
Kristers Aparjods
Kristers Aparjods (født 24. februar 1998 i Sigulda) er en latvisk aker, som har gull i singel fra Vinter-OL for ungdom 2016 på Lillehammer.
Idrettskarriere
Aparjods deltok ved junior-VM i aking 2014, der han kom på 18.-plass individuelt. Han vant verdenscupen i aking 2014/14 for ungdom sammenlagt.
Ved junior-VM i aking 2015 på Lillehammer kom han på 20.-plass individuelt. Ved junior-EM i aking 2015 i Oberhof kom han på 22.-plass individuelt, og på lagsprinten kom Latvia på 2.-plass, der Aparjods deltok sammen med Kendija Aparjode, Kristens Putins og Karlis Kris Matuzels.
I verdenscupen i aking for ungdom 2014/15 kom han på 16.-plass sammenlagt, med 6.-plass fra løpet i Igls som beste enkeltresultat. Han deltok også ved VM i aking 2015 i februar, der han kom på 25.-plass. Han deltok også i U23-VM i aking 2015, der han kom på 8.-plass.
Ved junior-VM i aking 2016 kom han på 2.-plass i singel. I verdenscupen i aking for ungdom 2015/16 vant han rennet i Igls, og han har to andreplasser i enkeltløp. Han kom på 3.-plass ved junior-EM i aking 2016, bak de to østerrikske utøverne Jonas Müller og Nico Gleirscher, og kom på 4.-plass i lagstafetten.
Aparjods deltok ved Vinter-OL for ungdom 2016 på Lillehammer, der han vant singelklassen. I tillegg deltok han i lagstafetten, der Latvia kom på 5.-plass. Her deltok han sammen med Aksels Tupe, Anda Upite og Kaspars Slahota.
Under Vinter-OL 2022 i Beijing, ble han nummer 5 i singel og tok bronse i stafett.
Jacob Hanssen
Jacob O. M. Hanssen (født 20. september 1892 på Andørja i Ibestad kommune, Troms, død januar 1962) var en norsk arkitekt. Han var den yngste av 10 barn etter Augustinus Hanssen og Jensine Elise Johansdatter Sparboe.
Høsten 1910 startet Hanssen på arkitektlinjen ved Trondhjems Tekniske Læreanstalt (TTL). Fra 1911 var han engasjert som tegner i Adresseavisen der han illustrerte aktuelle begivenheter. Han ble ansatt etter å ha laget en tegning fra premieren på «Fjeldeventyret» ved Trondhjems Nationale Scene. Tegningene ble overført til klisjeer ved Nordenfjeldske Klisjeanstalt som lå like ved avisen.
Tross hyppige avisoppdrag gjennomførte Hanssen studiene på normal tid og ble uteksaminert i 1914. Han fikk ansettelse som assistent hos Axel Guldahl i Trondheim. I 1919 dro han til Narvik før han i 1921 etablerte seg i Oslo. Han var spesielt interessert i kinoarkitektur der de første oppdragene var Lillestrøm Kinotheater og Munken kino i Larvik utviklet i kompaniskap med Gerhard Iversen. Arkitektparet høstet der erfaringer som kom til nytte da de fikk i oppdrag å tegne Colosseum kino, den gang Nordens største kino, som ble ferdigstilt i 1928. I 1943, under professor Sverre Pedersens ledelse, laget han perspektivtegninger til bruk ved gjenoppbygningen av Bodø.
En kvinne er en kvinne
En kvinne er en kvinne (orig: Une femme est une femme) er en fransk musikal-komedie fra 1961 regissert av Jean-Luc Godard, med Anna Karina i hovedrollen. Filmen var både Godards første i farger, og i cinemascope.
Handling
Filmen fokuserer på forholdet mellom en eksotisk danser Angéla og hennes kjæreste Émile. Angéla ønsker å få barn, men Émile er ikke klar enda. Émiles beste venn Alfred sier også at han elsker Angéla, og ønsker å være sammen med henne.
Fordi Émile hardnakket avslår forespørselen om få barn, bestemmer Angéla seg endelig for å endelig godta Alfreds ønsker og har sex med ham.
Fylkesvei 4234
Fylkesvei 4234 går mellom Brennåsen og Tangvall i Kristiansand.
Strekningen ble fastlagt 2019, og består av en delstrekning av den tidligere fylkesvei 114 (Vest-Agder).
Sergei Tsjerbakov
Sergei Semjonovisj Tsjerbakov (russisk: Сергей Семёнович Щербаков født 20. juni 1918 i Moskva, død 27. januar 1994), sovjetisk bokser som deltok i de olympiske leker 1952 i Helsingfors. Tsjerbakov vant en olympisk sølvmedalje i boksing under OL 1952 i Helsingfors. Han kom på andreplass vektklassen weltervekt (opp til 67,0 kg). Han vant semifinalen mot Victor Jørgensen fra Danmark men tapte finalen til Zygmunt Chychła fra Polen.
Å leve sitt eget liv
Å leve sitt eget liv (fransk: Vivre sa vie) er en fransk dramafilm fra 1962 regissert av Jean-Luc Godard.
Handling
Filmen blir fortalt gjennom 12 forskjellige episoder, som har hver sin skriftlige tittel. Nana Kleinfrankenheim (spilt av Anna Karina) er en vakker kvinne fra Paris i begynnelsen av tjue-årene. Hun forlater ektemannen sin Paul, og hennes spedbarn, i håp om å begynne som skuespiller. Paret møtes på en kafé en siste gang, før de bestemmer seg for å avslutte hele ekteskapet deres. Hun jobber ved en butikk, og hjelper kunder med å finne musikk basert på kundenes smak. Etter å ha forlatt ektemannen sin, er ikke Nana i stand til å tjene nok penger på egen hånd, og er bekymret for at hun ikke vil ha råd til å betale husleie. Hun spør flere kolleger om de kan gi henne 2 000 franc, men alle nekter.
Nana forsøker å gå inn i leiligheten hun leier. Men utleier nekter å slippe henne inn, før hun kan betale husleie. Dagen etter møter hun Paul som gir henne fotografier av sønnen hennes. Nana blir senere avhørt ved en politistasjon, for å ha forsøkt å stjele 1 000 franc fra en tilfeldig kvinne på gaten. Nana returnerte pengene på grunn av skyldfølelse, men kvinnen ønsker fremdeles å anmelde henne til politiet. Nana går nedover en gate, og får øye på en annen kvinne som er prostituert. Det sette Nana på tanken om å begynne å selge kroppen sin.
Irakli Garibasjvili
Irakli Garibasjvili (født 28. juni 1982) er en georgisk politiker som har vært statsminister i Georgia siden 22. februar 2021. Han var også statsminister i perioden 20. november 2013 til 29. desember 2015, og han er tidligere næringslivsleder. Han trådte inn i politikken i oktober 2012 da han ble utnevnt til innenriksminister i Georgia i regjeringen til Bidzina Ivanisjvili. Ivanisjvili pekte selv på Garibasjvili som sin etterfølger da han gikk av som statsminister i november 2013.
Biografi
Fra 1999 til 2005 studerte han internasjonal politikk ved Statsuniversitetet i Tbilisi og han har mastergrad fra dette studiet. Han har også studert ved Université Panthéon-Sorbonne. Fra 2004 har han arbeidet sammen med mangemilliardæren Bidzina Ivanisjvili, blant annet i entreprenørselskapet Burji, og som medlem av representantskapet i Ivanisjvilis Cartu Bank (fra 2007).
Garibasjvili startet sin politiske karriere da Ivanisjvili startet partiet Georgias drøm – Demokratisk Georgia i februar 2012. Garibasjvili var blant initiativtakerne og ble leder for partiets revisjonskomite. Han ble også innvalgt blant partiets kandidater ved parlamentsvalget i 2012. Da Ivanisjvili som valgvinner ble statsminister utnevnte han Garibasjvili til innenriksminister. Garibasjvili var da 30 år, regjeringens yngste, og ble betegnet som Ivanisjvilis høyre hånd.
Ivanisjvili gikk av som statsminister etter et år, og han pekte på Garibasjvili som sin etterfølger. Garibasjvili ble valgt til statsminister 20. november 2013. Fire dager senereble han også valgt til formann i partiet Georgias drøm – Demokratisk Georgia hvor han også etterfulgte Ivansjvili. Garibasjvili kunngjorde 23. desember 2015 at han gikk av som statsminister. Han ga ikke noen begrunnelse for avgangen, men det ble spekulert i om det skyldtes lav oppslutning om partiet, press fra hans forgjenger Ivanisjvili eller uenighet med president Giorgi Margvelasjvili. Han ble 29. desember 2015 etterfulgt som statsminister av Giorgi Kvirikasjvili som hadde vært utenriksminister i regjeringen hans.
I utenrikspolitikken klarte Garibasjvili å bedre forholdet til Russland selv om han i sin statsministerperiode aldri besøkte eller mottok besøk fra landet. Han la også vekt på gode forbindelser med EU og undertegnet i juni 2014 en frihandelsavtale med EU.
Fra 8. desember 2019 var Garibasjvili tilbake i regjeringen som forsvarsminister i statsminister Giorgi Gakharias regjering. 22. februar 2021 gikk Gakharia av som statsminister etter intern uenighet om arrestasjon av opposisjonspolitikeren Nika Melia og Garibasjvili ble valgt til ny statsminister med 87 mot 2 stemmer.
Familie
Garibasjvili er gift med Nunuka Tamazasjvili (født 1983) og paret har fire barn.
Cæciliaforeningen (Fredrikstad)
Cæciliaforeningen i Fredrikstad ble stiftet i 1944 under navnet Oratoriekoret. Navneendringen fant sted i 1945. Stiftere var boktrykker Olaf Næsgaard, hans hustru Valborg Landgaard Næsgaard og domorganist Søren Gangfløt. Gangfløt dirigerte koret til 1986. Knut Nystedt hadde direksjonsoppdrag for koret i 1946 og 1948. Siden er det registrert kun spredt virksomhet, blant annet med Trond Dahlen som dirigent i 1989.
Enghumleblom
Enghumleblom (Geum rivale) er en plante i rosefamilien.
Den er flerårig, hårete urt som blir opptil 40 cm høy. Stengelen er opprett med en nikkende topp. Stengelbladene er trekoblede, mens bladene ved basis er finnete med et stort endesmåblad. Blomstringstiden er mai–juli. Begerbladene er rødbrune, og kronbladene er først gulhvite før de blir blekt rosa med mørke årer. Av og til forekommer misdannede blomster med doble kronblad. Frukten er en samling frø med krok som hekter seg fast i dyr og mennesker. Den klokkeformete blomsten gjør at enghumleblom ikke kan forveksles med andre arter, men hybrider med kratthumleblom forekommer.
Enghumleblom vokser på fuktige steder, ofte i skygge. Arten er utbredt i hele Europa inkludert Island, men i middelhavsområdet må en opp i høyden for å finne den. Arten vokser også i Anatolia, Kaukasia, Vest-Sibir og Nord-Amerika. Den er vanlig i hele Norge og finnes opptil 1450 moh. på Hardangervidda.
Pengepolitisk rapport
Pengepolitisk rapport er en økonomisk rapport som utgis fire ganger i året (mars, juni, september, og desember) av hovedstyret i Norges Bank. Den publiseres som regel i mars, juni og oktober/november og inneholder bankens pengepolitiske dyptgående og predikerende analyse av ulike aktuelle markedsforhold og en medfølgende strategi for sentralbanken. Strategien, samt en rekke alternative strategier som tas i bruk ved uventede utviklingstrekk i norsk og internasjonal økonomi, gjelder frem til neste pengepolitiske rapport kommer ut.
Rapporten presenteres alltid i forbindelse med det av bankens ordinære rentemøter som foreligger etter endt kvartal, da ved en kringkastet presentasjon av sentralbanksjefen, og rapporten trykkes også i hefteform innen tre dager etter publiseringen.
Valget i Tyskland 1928
Valget i Tyskland 1928 var det 18. føderale valg i Tyskland etter den tyske riksgrunnleggelse.
1. etappe av Vuelta a España 2018
1. etappe av Vuelta a España 2018 var en tempoetappe i Málaga 26. august 2018.
Rohan Dennis vant etappen.
Sophie Taeuber-Arp
Sophie Henriette Gertrude Taeuber-Arp (født 19. januar 1889 i Davos i Sveits, død 13. januar 1943 i Zürich) var en sveitsisk maler, billedhugger, tekstilkunstner, interiørarkitekt og danser.
Bakgrunn
Sophie Taeuber-Arp ble født i Davos i som Sophie Taeuber. Etter sine foreldres tidlige død flyttet hun i 1907 til Sankt Gallen.
Hun studerte fra 1908 til 1910 tekstilkunst ved Ecole des Arts Appliqués i Sankt Gallen, og deretter i 1912 på Kunstgewerbeschule i Hamburg. I 1915 ble hun kjent med Jean Arp og de to giftet seg i 1922.
Sophie Taeuber tok i 1916 undervisning hos Rudolf von Laban i kunstnerisk uttrykksdans.
Kunstnerisk løpebane
Hun opptrådte på Dada-Soiréer i Cabaret Voltaire, dadaistenes stamkneipe i Zürich, hvor hun utviklet egne koreografier. Taeuber var leder av tekstilklassen ved Kunstindustriskolen i Zürich og sørget dermed for parets økonomiske uavhengighet.
Hennes verker karakteriseres ved en geometrisk-abstrakt stil. Med utgangspunkt i rette vinkler og kvadrater lager hun vertikal-horisontale systemer. Figurer og gjenstandsmotiver bruker hun bare når de skal bære et symbol.
Teauber-Arp fikk i 1926 i oppdrag å delta ved renoveringen av en historisk bygning i Strasbourg, den såkalte «Aubette» på Place Kleber. Bygningen ble omgjort fra å være en militærforlegning til et senter for butikker og restauranter. Oppdraget ble utført sammen med ektefellen Jean Arp og Theo van Doesburg, grunnleggeren av den nederlandske De Stijl-bevegelsen. Teauber-Arp tegnet selv foyer-baren i enkle, kvadratiske rød og grå flater. Inntektene fra oppdrget gjorde det mulig for ekteparet senere å slå seg ned i Paris. Tyskernes innmarsj i Paris i 1940 tvang imidlertid ekteparet ut av Paris igjen, først til andre deler av Frankrike og deretter tilbake til Sveits. Teauber-Arp døde i 1943 av kullosforgiftning fra en galt anvendt kamin.
Verker av Sophie Taeuber-Arp var utstilt ved den første Dokumenta-utstillingen i 1955.
Seniorsergent
Seniorsergent er en militær grad i Danmark. En seniorsergent vil typisk ha vært oversergent i seks til åtte år før. En seniorsergent er som regel kommandobefalingsmann på kompaninivå eller administrasjonsbefalingsmann på bataljons- og brigadenivå. En seniorsergent kan også være skyteinstruktør på enhetsnivå eller være faglærer på Hærens skoler.
I Søværnet kan en seniorsergent være regnskapsleder på et Flyvefisken-fartøy, i Flyvevåbnet 1. tekniker i et redningshelikopter eller lastemester på et C-130 Hercules-fly.
Det kan dog også være en hel del annet, som utgangspunkt er en seniorsergent saksbehandler eller leder. Der finnes mange forskjellige områder i Forsvaret hvor man kan være seniorsergent. I Flyvvåbnet kan nevnes kontrol og varsling, brann og redning, styrkebeskyttelse, forsyning, toktplanlegging, administrasjon og mye annet.
Amazing Grace: His Greatest Sacred Performances
Amazing Grace: His Greatest Sacred Performances er et samlealbum med Elvis Presley, utgitt i 1994.
Det afrikanske alfabetet
Det afrikanske alfabetet (også kalt Det internasjonale afrikanske alfabetet og IAI-alfabetet) ble utvikla i 1928 under ledelse av Diedrich Westermann. Han utvikla det i samarbeid med en gruppe afrikanister ved International Institute of African Languages and Cultures (seinere kjent som International Africa Institute) i London. Målet med alfabetet var å gjøre folk i stand til å skrive afrikanske språk i praktiske og vitenskapelige formål uten diakritiske tegn. Det ar basert på det internasjonale fonetiske alfabetet (IPA) med noen unntak, som j og y, som har samme (konsonant)verdier som i engelsk.
Alfabetet har påvirka utviklinga av ortografien til mange afrikanske språk – et anslag er at alfabetet har vært «grunnlaget for transkripsjon» for rundt 60 språk – men ikke alle, og diskusjoner om harmonisering av transkripsjonssystemer har blant annet ført til tilegnelsen av det afrikanske referansealfabetet.
P.O. Schjøtt
Peter Olrog Schjøtt (født 29. juli 1833 i Dypvåg, død 7. januar 1926 Oslo) var en norsk filolog og professor ved universitetet i Kristiania.
Schjøtt var sønn av presten og politikeren Ole Hersted Schjøtt (1805–1848) og bror av filologen Steinar Schjøtt. Han ble cand. philol. i 1859, lektor i gresk filologi 1865 og professor i 1866. Han satt som professor helt til 1918, og var da universitetets nestor.
Schjøtt oversatte Pindaros' oder og Aiskhylos' Agamemnon, og skrev en rekke arbeider om gresk og romersk litteratur og historie. I 1884 deltok han i stiftelsen av den liberale forening i Kristiania og var 1888–1889 statsråd i Johan Sverdrups regjering.
Han var kommandør av St. Olavs Orden og ridder av Nordstjerneordenen.
Davalliaceae
Davalliaceae, som inkluderer både bjørnefotbregner og harefotbregner, er en monofyletisk familie av bregner med 4-5 slekter som hører inn under en større, monofyletisk orden eller klade – Polypodiales. Enkelte forskere regner også Gymnogrammitis og Leucostegia til familien, men dette er nå forlatt.
Stenglene (rizomer) er langt krypende og har skjellstrukturer, bladene kan være enkelt finnet, men er vanlig vis 2-4-dobbelt fliket. Artene er nesten utelukkende monomorfe, det vil si at det ikke er forskjell på sterile og fertile blad. De runde sporehushopene (sori9 sitter ulike steder, men ikke ved kanten av bladet, og det er svake, koppeformede slør (indusium) på disse. Selve sporene er gule eller gulbrune og ellipseformede.
Familien har ca. 65 arter. Kromosomtaller (x) er 40. Ingen av artene vokser i Norden eller Norge.
Čapek
Čapek er et tsjekkisk etternavn. Noen kjente tsjekkere med etternavnet Čapek:
Sauland kraftverk
Sauland kraftverk er et planlagt kraftverk i Sauland. Kongen i statsråd besluttet den 12. februar 2016 å gi konsesjon for bygging av dette kraftverket i Hjartdal kommune. Utbyggingen er utsatt på ubestemt tid på grunn av lønnsomhet.
Syrias herrelandslag i fotball
Syrias herrelandslag i fotball representerer Syria i internasjonal fotball. De har aldri kvalifisert seg til et større mesterskap, men var en kamp unna å nå VM i 2018 da de tapte den siste kvalifiseringsrunden mot.
Den gamle grønne prammen
«Den gamle grønne prammen» er en sang med den norske humortrioen Prima Vera, opprinnelig utgitt 3. desember 1979 på musikkalbumet Salmer og sanger vi gjerne hiver. Sangen er innspilt 27.-30. august samme år i Roger Arnhoff Studio i Oslo. Jonas Fjeld Band var kompband.
Ettersom John Henry Mathisen (faren til Tom Mathisen) hadde hjulpet Prima Vera med trekkspill på sangen «Det er Norge som er bra» på platen Brakara, lot de ham få bidra med en egen sang på Salmer og sanger vi gjerne hiver. Han kom med «Den gamle grønne prammen» som han påsto han hadde laget selv. Herodes Falsk fant ut at det ikke stemte.
Opprinnelig er sangen en svensk vals med tittelen «I vårt lilla rum med kokvrå». Melodien ble skrevet av Nils-Georg (pseudonym for Nils Perne og Georg Eliasson) og teksten av Torbern Cassel. Den ble spilt inn på plate av Dragspelskvartetten Karlssons blå gossar med refrengsang av Nils Ericson (1931). Zetterstrøm & Kristoffersen skrev en norsk tekst med tittelen «Den gamle grønne prammen». Zetterstrøm & Kristoffersen med kvintett spilte den inn i Oslo 19. august 1931. Den ble utgitt på 78-platene His Master's Voice X 3875 og His Master's Voice A.L. 2093.
Teksten handler om en pram som tekstens jeg pusser opp og bruker til hyggelige stunder. John Henry (med kallenavnet Joku Fahr) spiller trekkspill, og har med seg blant annet sønnen Tom på allsang (muligens er Jahn Teigen med også). Ellers består instrumenteringen av akustisk gitar og bass.
Joku Fahr og Prima Vera fremførte «Den gamle grønne prammen» for NRK i programmet Det er Norge som er bra! (sendt 12. januar 1980). Ved siden av Fahr på vokal/trekkspill, trakterte Teigen elektrisk gitar og Mathisen bass. Fahr/Teigen/Mathisen/Falsk var alle forkledd som sheik, mens Erling Bonde og Turid Backer satt i bakgrunnen med hver sine politiuniformer. Programmet Det er Norge som er bra! ble sendt i sin helhet 6. september 2014 i forbindelse med Komiprisen 2014 hvor Prima Vera ble tildelt Årets hederspris.
Buceros
Etymologi
Slektsnavnet Buceros betyr med horn som en okse og stammer fra det greske uttrykket boukerōs (βουκερως), som består av forstavelsen bous (βους = okse) og endelsen kerōs (κερως = horn). Slektsnavnet er således opphav til både det vitenskapelige familienavnet Bucerotidae og ordensnavnet Bucerotiformes.
Typearten er neshornfugl (B. rhinoceros), som derav også er opphav til gruppenavnet for underfamilien.
Biologi
Det tar tid før hornfugler blir voksne, og artene i Buceros er trolig de som bruker lengst tid av dem alle. De hekker ikke før de er omkring 5–6 år gamle. Til gjengjeld lever de lenge. Det er for eksempel kjent, at storhornfugl (B. bicornis) kan leve til den blir mer enn 60 år, ja kanskje til den blir over 70 år gammel.
Taksonomi
Blodhornfugl (B. hydrocorax) blir av og til regnet som konspesifikk med B. mindanensis (mangler norsk navn), som noen regner som en sørlig underart av samme art etter at Sibley & Monroe (1990, 1993) slo dem sammen. HBW Alive og BirdLife International regner dem nå som to selvstendige arter, etter at del Hoyo & Collar (2014) splittet dem. B. mindanensis skiller seg fra B. hydrocorax gjennom blant annet å være fysisk mindre og at den ytre halvdelen av nebbet er markant blekgult.
Inndeling
Inndelingen følger HBW Alive og er i henhold til Kemp (2016). Norske navn på artene følger Norsk navnekomité for fugl og er i henhold til Syvertsen et al. (2008). Ikke alle arter har blitt navngitt på norsk.
Det demokratiske partiet (Sør-Korea, 2008)
Det demokratiske partiet (hangul:, hanja: , rr: Minju-dang, mr: Minju-tang) var et liberalt og sentrumsnært politisk parti i Sør-Korea. Etter Parlamentsvalget i Sør-Korea 2008 var partiet landets ledende opposisjonsparti. 16. desember 2011 etablerte partiet, sammen med Citizen Integration Party og Federation of Korean Trade Unions et nytt politisk parti som stilte opp ved parlamentsvalget 11. april og presidentvalget 19. desember. Navnet på det nye partiet var «Det demokratiske enhetspartiet».
Partiet hentet støtte fra yngre generasjoner og fra Jeolla-regionen helt sør i landet. Partiet fikk støtte ved å være motstander av riksrettssaken mot president Roh Moo-hyun. Partiets forgjenger vant 32 av 49 seter i Seoul, 44 av 62 i Incheon og Gyeonggi i 2004, noe som var en bekreftelse på presidentens støtte i befolkningen. En rekke suppleringsvalg i flere distrikter førte derimot til at partiet mistet majoriteten i nasjonalforsamlingen.
Politisk plattform
Det demokratiske partiet har støttet militante fagforeninger og vært tilhenger av regulering av næringslivet. Det har støttet økte sosiale tjenester for lavinntektsgrupper finansiert ved økt skattlegging av middelklassen og har lagt mindre vekt på den økonomiske veksten. En av strategiene har vært å fokusere mer på inntektsforskjellene, selv om forskjellene er forholdsvis små sammenlignet med USA og Vest-Europa.
Partiet har støttet grupper som er positive til Nord-Korea og har støttet regjeringens politikk om å yte bistand til nabolandet uten betingelser, den såkalte solskinnspolitikken.
Historie
Partiet kan sees som en fortsettelse av Uri-partiet, som i 2004 brøt ut fra Millennium demokratiske parti. Uri-partiet var tidligere president Roh Moo-hyuns parti og fikk flertall i nasjonalforsamlingen etter parlamentsvalget 2004. Uri-partiets ledere støttet Roh-administrasjonens politikk for å redusere landets tradisjonelt sterke allianse med USA og Japan. Imidlertid mislyktes partiets politikk på flere områder, og partiets støtte krympet.
I 2007 slo Uri-partiet seg sammen med Det forente nye demokratiske partiet og ble til Det forente nye demokratiske partiet. I 2008 ble Det forente nye demokratiske partiet slått sammen med Det demokratiske partiet (inntil 2002 kjent som Millennium demokratiske parti) til Det forente liberale partiet. Man hadde lyktes i å gjenforene liberale, sentrumsnære krefter i sørkoreansk politikk, og noen måneder senere ble partiets navn endret til det nåværende.
Roing under Sommer-OL 2012 – Åtter menn
Åtter for menn er en øvelse under Sommer-OL 2012 i London som vil finne sted på Dorney Lake. De innledende heatene vil begynne lørdag 28. juli og finalen og medaljeseremonien avholdes onsdag 1. august.
Tour de France 1958
Tour de France 1958 var den 45. utgaven av sykkelrittet Tour de France og den ble avholdt fra 26. juni til 19. juli 1958. Rittet besto av 25 etapper med totalt lengde på 4 319 km. Gjennomsnittsfarten var 36.919 km/h, noe som var ny rekord.
Kjærnes kraftverk
Kjærnes kraftverk er et vannkraftverk ved Hudningsvatnet i Røyrvik kommune i Trøndelag.
Tour de France 1958
Gjennomføringen av rittet
Rittet ble vunnet av Charly Gaul med en margin på drøye tre minutter foran Vito Favero og Raphaël Géminiani. Underveis i rittet skiftet ledertrøyene mellom ulike ryttere hele elleve ganger, noe som er rekord. Rittet hadde heller ingen hviledager. Jean Graczyk, fra samme laget som Gaul, vant poengtrøya, mens spanjolen Federico Bahamontes vant klatretrøya og ble kåret til rittets mest offensive rytter. Det belgiske laget vant lagkonkurransen. Tittelforsvareren Jacques Anquetil stilte ikke på start grunnet uenigheter inni det franske laget.
Kjærnes kraftverk
Det er et elvekraftverk som utnytter et fall på 213 meter i Litlelva.
Installert effekt er 1 MW fra tre peltonturbiner. Årsproduksjon er 3,85 GWh.
Kraftverket ble bygget med to aggregater, hver på 315 kW. I 2013 ble det utvidet med et tredje aggregat.
Mesterligaen i fotball for kvinner 2016/17
thumb|[[Theresa Nielsen fra Brøndby med ballen i 16.-delsfinalen mot St. Pölten-Spratzern.]] Mesterligaen i fotball for kvinner 2016/2017 var den 16. gang UEFA arrangerte Mesterligaen i fotball for kvinner. I finalen på Cardiff City Stadium den 1. juni 2017 vant franske Lyon mot Paris Saint-Germain etter 0–0 og 7–6 i straffesparkkonkurranse.
Den ble sendt direkte på NRK. Norske Ada Hegerberg spilte på vinnerlaget.
Med 59 deltagende lag fra 47 av UEFAs 55 medlemsland var det rekord. Fra Norge stilte Lillestrøm (fordi de vant Toppserien 2015) og Avaldsnes, begge utslått i 16.-delsfinalen.
Coubron
Coubron er en kommune i departementet Seine-Saint-Denis i regionen Île-de-France, og er en av de nordøstlige forstedene til Paris. Kommunen ligger 18,1 km fra sentrum av Paris.
Julie Bertheussen Falkanger
Hun vant to NM-gull og 12 NM-medaljer på stafett i perioden 2008–2013.
Mesterligaen i fotball for kvinner 2016/17
Sluttspill
<section begin=Bracket /><section end=Bracket />
Coubron
Befolkningsutvikling
Antall innbyggere i kommunen Coubron
Våtmarksfugler
Våtmarksfugler er en ikke-systematisk gruppe av fugler som har våtmark som sitt økologiske preferanseområde (habitat). Dette er typisk vannfugler (vadefugler og badefugler), men en rekke andre arter er også sterkt knyttet til våtmarkene, som i tillegg til fisk og andre vannlevende smådyr og planter ofte er rike på insekter og andre byttedyr i kantsonen. Våtmarkene og området rundt er dessuten viktige hekke-, beite- og rasteplasser, både for standfugler og trekkfugler. Hele 34 av de 82 rødlistede fugler i Norge har våtmark som levested.
Sivhøne (Gallinula chloropus) og vannrikse (Rallus aquaticus) er eksempler på våtmarkstilknyttede vadefugler, mens toppdykker (Podiceps cristatus) og sangsvane (Cygnus cygnus) er eksempler på badefugler.
Våtmarksfuglene er gjerne knyttet til gruntvannsområder med tett kantvegetasjon som gir god beskyttelse og mange gjemmesteder, som laguner, grunne innsjøer og strandsoner, elvedeltaer, grunne elvestrekninger, elvebredder, evjer og mudderflater med mer. Våtmarkene kan være tilknyttet både saltvann, brakkvann og ferskvann. Spesielt viktige våtmarksområder for fugler kan få internasjonal status som IBA-område. Et eksempel på et slikt område er Tyrifjorden våtmarkssystem IBA i Buskerud, som består av ferskvann og er viktig for såvel trekkfugler som standfugler.
Jan de Bruine
Jan Adrianus de Bruine (født 15. juli 1903, død 4. april 1983) var en nederlandsk rytter som deltok i de olympiske leker 1936 i Berlin og 1948 i London.
De Bruine vant en olympisk sølvmedalje i hestesport under Sommer-OL 1936 i Berlin. Med hesten «Trixie» var han med på det nederlandske laget som kom på andreplass i lagkonkurransen i sprangridning bak Tyskland. De andre på laget var Johan Greter på «Ernica» og Henri van Schaik på «Santa Bell». I den individuelle konkurransen i sprangridning kom de Brunie og «Trixie» på ellevteplass.
16. etappe av Giro d’Italia 2019
16. etappe av Giro d'Italia 2019 gikk fra Lovere til Ponte de Legno 28. mai 2019. Etappen skulle gått over Gaviapasset, men det var ikke mulig på grunn av snø.
Giulio Ciccone vant etappen, og Vincenzo Nibali gikk forbi Primož Roglič i sammendraget.
Pakur (distrikt)
Pakur (hindi: पाकुड़ जिला ) er et distrikt i den indiske delstaten Jharkhand. Distriktets hovedstad er Pakur.
Demografi
Ved folketellingen i 2011 var det 899,200 innbyggere i distriktet, mot 701,664 i 2001. Den urbane befolkningen utgjør 7,50 % av befolkningen.
Barn i alderen 0 til 6 år utgjorde 19,50 % i 2011 mot 20,52 % i 2001. Antallet jenter i den alderen per tusen gutter er 965 i 2011 mot 964 i 2001.
2. etappe av Vuelta a España 2018
2. etappe av Vuelta a España 2018 gikk fra Marbella til Caminito del Rey 26. august 2018.
Alejandro Valverde vant etappen og Michał Kwiatkowski overtok sammenlagtledelsen.
Parathlibops
Parathlibops er en slekt av løpebiller som lever mer eller mindre underjordiske.
Utseende
Middelsstore (10-17,5 millimeter), avlange og smale, svarte løpebiller. Slekten kan særlig kjennes på at leggene (tibiae) på forbeina er svært brede og flate med lange tenner, slik at de ser hånd- eller gevirlignende ut. Hodet er nokså bredt, avrundet firkantet, med en rynkete overflate, kjevene kraftige. Pronotum er lengre enn bredt, firkantet med framskytede forhjørner, halvblankt, med en kraftig midtfure. Dekkvingene har kraftige punktstriper.
Levevis
Graveløperne er rovdyr som lever mer eller mindre underjordisk, der de graver ganger. Disse lever gjerne i dype ganger de har gravet ut. Ulikt mange andre graveløpere er de ikke knyttet til spesielt fuktige habitater. De mangler flygevinger.
Svømming under VM i svømmesport 2022 – 800 meter fri menn
800 meter fri menn er en svømmeøvelse som blir arrangert under VM i svømmesport 2022 i Budapest i Ungarn 20. og 21. juni 2022.
Rekorder
Før konkurransene var gjeldende verdens- og mesterskapsrekorder som følger:
Parathlibops
Utbredelse
Slekten er utbredt i Sørøst-Asia.
Svømming under VM i svømmesport 2022 – 800 meter fri menn
Forsøksheat
Forsøksheatene starter 20. juni klokken 09:57.
Fantasi (musikk)
Fantasi betegner i den seriøse musikken et musikkstykke i fri form, enten som en lek over et kjent tema eller spilt som en improvisasjon uten forberedelse eller noter. Å fantasere ble særlig tidligere brukt om å improvisere.